**Budapest Főváros II. Kerületi Önkormányzat**

**Gazdasági és Tulajdonosi Bizottság**

**1/2019.**

**JEGYZŐKÖNYV**

**Készült:** A Gazdasági és Tulajdonosi Bizottság 2019. január 28-i rendes ülésén 10:00 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. földszinti nagytárgyaló hivatalos helyiségében.

**Jelen vannak:** **érkezett**

Őrsi Gergely bizottsági elnök 10:00

Ernyey László bizottsági tag 10:00

Dr. Gór Csaba bizottsági tag 10:00

Gárdos Pál bizottsági tag 10:00

Dr. Láng Orsolya meghívott

Dr. Varga Alexandra meghívott

Csizmadiáné Tóth Judit meghívott az 1. napirendi ponthoz

Dr. Sáska Vera meghívott a 2. és a 3. napirendi pontokhoz

Dr. Tóth Ágnes jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 4 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Dr. Gór Csaba bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 1/2019.(I.28.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Dr. Gór Csaba bizottsági tagot bízza meg.

(4 bizottsági tag van jelen, 4 igen, 0 nem, 0 tartózkodás)

Elnök ezt követően szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 2/2019.(I.28.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. A Budapest, II. ker. Ördögárok utca – Nagyrét utca körforgalom megvilágításának kialakításához szükséges Beruházói nyilatkozat aláírása tárgyú Képviselő-testületi előterjesztés véleményezése
2. Tulajdonosi döntés a 13387/1 hrsz. alatt nyilvántartott Társasház alapító okiratának módosításáról, valamint közös tulajdonú épületrész vonatkozásában a közös tulajdon megszüntetéséről
3. Tulajdonosi hozzájárulás a Budapest II. ker., 13441/0/A/2 hrsz. alatt felvett helyiség felújítási/átalakítási munkáihoz
4. Döntés felszámolási eljárás során felajánlott vagyonfelosztás elfogadásáról
5. Döntés a 11591/12/A/2 helyrajzi számú helyiség ügyében
6. Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítása
7. Budapest II. kerület, 11750 hrsz-ú osztatlan közös tulajdonban lévő ingatlan Csalán út felöli szabályozásának rendezése tárgyában hozott 225/2018. (X.24.) határozat módosítása
8. A Budapest II. kerület, belterület 50868/1 hrsz-on nyilvántartott ingatlanra vonatkozó önkormányzati elővásárlási jogról lemondás
9. Beszámoló a Gazdasági és Tulajdonosi Bizottság lejárt határidejű határozatainak végrehajtásáról
10. Döntés a 13705 és 13704/1 hrsz. alatti ingatlanok együttes értékesítésére kiírt nyilvános, kétfordulós pályázat első fordulójában beérkezett pályázati anyagokról **Zárt ülés!**
11. Kérelem önkormányzati lakás bérbe adására **Zárt ülés!**
12. A 13669/0/A/23 helyrajzi szám alatt nyilvántartott lakás bérbe adásának ügye **Zárt ülés!**

(4 bizottsági tag van jelen, 4 igen, 0 nem, 0 tartózkodás)

**Napirend 1. pont**

A Budapest, II. ker. Ördögárok utca – Nagyrét utca körforgalom megvilágításának kialakításához szükséges Beruházói nyilatkozat aláírása tárgyú Képviselő-testületi előterjesztés véleményezése

Előterjesztő: Vincek Tibor Műszaki Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 3/2019.(I.28.) határozata**

A Gazdasági és Tulajdonosi Bizottság a Budapest Főváros II. Kerületi Önkormányzat többször módosított, a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) rendelete 1. számú melléklet 3.7. pontja alapján javasolja a Képviselő-testületnek, hogy a Budapest Főváros II. Kerületi Önkormányzat beruházásában megvalósuló, az előterjesztés tárgyát képező, Budapest, II. ker. Ördögárok utca – Nagyrét utca körforgalom megépítése során a közvilágítási hálózat átalakítása és bővítéseként megvalósuló új, kábeles közvilágítási hálózatot, annak elkészültét követően adja át nyilvántartási értéken való átvezetéssel, ingyenesen Budapest Főváros Önkormányzatának, és hatalmazza fel a Polgármestert, hogy az előterjesztés és a jelen határozat 2. számú mellékletét képező „Beruházói nyilatkozatot” aláírja.

A Bizottság, a Polgármester és a Jegyző útján felkéri Vincek Tibort, a Városüzemeltetési Igazgatóság Műszaki Osztályának vezetőjét, hogy az ügyben a szükséges intézkedéseket tegye meg.

**Felelős:** a bizottság elnöke

**Határidő:** soron következő Képviselő-testületi ülés

(4 bizottsági tag van jelen, 4 igen, 0 nem, 0 tartózkodás)

**3/2019.(I.28.) határozat melléklete**

**BERUHÁZÓI NYILATKOZAT**

Alulírott, **Dr. Láng Zsolt polgármester,** a beruházó **Budapest Főváros II. Kerületi Önkormányzat** (1024 Budapest, Mechwart liget 1.) képviseletében nyilatkozom, hogy a Budapest Főváros II. Kerületi Önkormányzat az alábbi beruházás megvalósulása esetén a megépítésre kerülő közvilágítási berendezéseket a sikeres műszaki átadást és a Képviselő-testület döntését követően ingyenesen átadja Budapest Főváros Önkormányzata tulajdonába.

Érintett beruházás:

Budapest II. ker., Budapest, II. ker. Ördögárok utca – Nagyrét utca körforgalom kábeles közvilágítási hálózat

Budapest, 2019. ………….

 ….……………………..

 **Dr. Láng Zsolt**

 II. Ker. Önkormányzat polgármestere

 beruházó

**Napirend 2. pont**

Tulajdonosi döntés a 13387/1 hrsz. alatt nyilvántartott Társasház alapító okiratának módosításáról, valamint közös tulajdonú épületrész vonatkozásában a közös tulajdon megszüntetéséről

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 4/2019.(I.28.) határozata**

A Gazdasági és Tulajdonosi Bizottság úgy dönt, hogy a Budapest Főváros II. Kerületi Önkormányzat – 562/1000 osztatlan közös tulajdoni hányada arányában – hozzájárul a 13387/ hrsz. alatti Társasház 2005. december 6. napján kelt alapító okiratában a XIII. sorszámmal feltüntetett 1,01 m2 közös tulajdonú „előtér”, valamint XIV. sorszámmal feltüntetett 1,04 m2 WC megjelölésű terület adásvétele tárgyában 2012. október 1. napján létrejött adásvételi szerződés felbontásához, valamint ezzel egyidejűleg hozzájárul a jelen határozatban jelölt közös tulajdonban álló helyiségek tekintetében a közös tulajdon megszüntetéséhez és a ……………………….. Kft. 13387/1/A/1 hrsz. alatti lakásához csatolásához közös tulajdon megszüntetése jogcímén, ………………………….. ügyvéd 2018. december 10. napján kelt levele mellékletét képező osztatlan közös tulajdont megszüntető szerződés és a társasháztulajdont alapító okiratot módosító okirat, valamint a ………………….. Kft. (……………. földmérő) által készített és a BFKH XI. Kerületi Hivatala által 2017. június 1. napján záradékolt 7206/1533/2017 iktatószámú változási vázrajzban foglaltak szerint az alábbi feltételekkel.

* Az osztatlan közös tulajdont megszüntető szerződésben, valamint társasháztulajdont alapító okiratot módosító okiratban a társasház címét javítani szükséges, mert az irányítószám elírásra került. Az ingatlan címe helyesen: 1024 Budapest, …………....;
* A társasháztulajdont alapító okiratot módosító okiratban meg kell határozni a közös tulajdonból az egyes tulajdonostársakat megillető tulajdoni hányad számításának módját (társasházakról szóló 2003. évi CXXXIII. törvény 9. § b) pont.), és az okiratot oldalszámmal kell ellátni;
* A társasháztulajdont alapító okiratot módosító okiratban rendelkezni szükséges a 2012. október 1. napján létrejött alapító okirat módosítás hatályon kívül helyezéséről;
* A társasháztulajdont alapító okiratot módosító okiratban rögzíteni szükséges, hogy a ………………………….. Kft. (………………. földmérő) által készített és a BFKH XI. Kerületi Hivatala által 2017. június 1. napján záradékolt 7206/1533/2017 iktatószámú változási vázrajz az alapító okirat mellékletét képezi és ezzel egyidejűleg a Város fM Kft. által készített alaprajzokra utalást törölni szükséges;
* Az osztatlan közös tulajdont megszüntető szerződést ki kell egészíteni azzal, hogy a ………………………. Kft. által az Önkormányzat részére vételár jogcímen megfizetett 80.389,- Ft az Önkormányzatra eső 83.738,- Ft megváltási ár összegébe beszámításra kerül, a különbözetet, azaz 3.349,- Ft-ot a …………………… Kft. köteles legkésőbb az osztatlan közös tulajdont megszüntető szerződés és a társasháztulajdont alapító okiratot módosító okirat aláírása előtt az Önkormányzat részére megfizetni.

Amennyiben a jelen határozat szerinti társasháztulajdont alapító okiratot módosító okiratnak, az osztatlan közös tulajdont megszüntető szerződésnek és a záradékolt változási vázrajznak a tulajdonostársak által történő aláírására, a jelen határozat kézhezvételétől számított legkésőbb 6 hónapon belül nem kerül sor, úgy a jelen határozat hatályát veszti.

A Bizottság a fenti feltételek teljesítése esetén felhatalmazza Dr. Láng Zsolt polgármestert a társasháztulajdont alapító okiratot módosító okiratnak, az osztatlan közös tulajdont megszüntető szerződésnek, valamint a változási vázrajz aláírására az önkormányzati tulajdon képviseletében.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, és dr. Tas Krisztiánt, a II. Kerületi Városfejlesztő és Beruházás-szervező Zrt. vezérigazgatóját, hogy a szükséges intézkedéseket tegyék meg.

**Felelős:** Polgármester

**Határidő:** 30 nap

(4 bizottsági tag van jelen, 4 igen, 0 nem, 0 tartózkodás)

**Napirend 3. pont**

Tulajdonosi hozzájárulás a Budapest II. ker., 13441/0/A/2 hrsz. alatt felvett helyiség felújítási/átalakítási munkáihoz

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 5/2019.(I.28.) határozata**

A Bizottság úgy dönt, hogy a Budapest Főváros II. Kerületi Önkormányzat **tulajdonosi hozzájárulását adja** ahhoz, hogy a ..………………………… **Zártkörűen Működő Részvénytársaság** (rövidített elnevezés …………………….. Zrt., székhely: …………………..., Cg.: ………………….., adószám: ………………., statisztikai számjel: …………………, képviseli: ……………………….. Kft.) a Budapest II. kerület, 13441/0/A/2 hrsz. alatt nyilvántartott, utcai megközelítésű, az ingatlan-nyilvántartás szerint 858 m2 alapterületű ingatlan 380 m2 alapterületi irodacsoport részén **felújítási/átalakítási munkákat végezzen** a 2019. január 9-én kelt kérelmében és az annak mellékletét képező dokumentumokban foglaltak szerint, az alábbi feltételekkel.

1. **Bontási munkák**

- szélfogó visszabontása

- burkolatok részleges felbontása

- beépített bútorok részbeni bontása

- bontási törmelékek elszállítása

2. **Építészeti átalakítások**

- szélfogó kialakítása mennyezetig készülő fémvázas gipszkarton válaszfallal, bank automata elhelyezése

- fiókvezetői iroda kialakítása mennyezetig készülő fémvázas gipszkarton válaszfallal és üvegfallal

- privát tárgyaló kialakítása mennyezetig készülő fémvázas gipszkarton válaszfallal és üvegfallal

3. **Felületképzések, burkolatok, nyílászárók, álmennyezet, bútorok**

- oldalfalak tapétázása, festése (fehér), acélszerkezetek porszórása (alumínium szürke, RAL9006)

- új helyiségekben álmennyezet, szőnyegpadló burkolat készítése, a javításoknál ragasztott lapburkolat készítése

- új beltéri ajtók beépítése

- új beépített bútorok elhelyezése

A fenti munkák költségei kizárólag a bérlőt terhelik.

A munkavégzés a hatályos jogszabályok alapján szükséges építési- és szakhatósági engedélyek alapján és birtokában történhet – a bérlő kizárólagos költségére és mindenirányú felelősségére – az épület rendeltetésszerű használatának biztosítása mellett.

A felújítással/átalakítással összefüggésben alkalmazott műszaki megoldások, technológiák során a bérlő köteles figyelemmel lenni a felújított terek épületfizikai minőségének biztosítására, azaz törekedni a megfelelő belső komfortállapotok, a szerkezetek állagvédelme és az ideális energetikai viszonyok összhangjának megtartására. A bérlő kizárólagos felelőssége a beépítésre kerülő, helytelenül megválasztott anyagok, szerkezetek és rendszerek által előálló károsodások. Az épületfizikai minőség biztosítására a vonatkozó szakmai előírások, szakirányú direktívák és jogszabályok az irányadók. Fentiek egyetemlegesen érvényesek esetlegesen harmadik fél (társasház) részére a felújítással összefüggésben később jelentkező károk tekintetében, amelyek vonatkozásában bérlő szavatossági kötelemmel tartozik.

A jelen tulajdonosi hozzájárulás alapján a bérbeadónak és a bérlőnek megállapodást kell kötniük, melyben rögzítésre kerül, hogy a helyiségekben elvégzett, a fent felsorolt felújítási/átalakítási munkálatok költségei kizárólag a bérlőt terhelik, milyen munkák kerülnek elvégzésre, mikor történik a munka megkezdése és befejezése, ezeket köteles a bérlő a bérbeadó részére írásban bejelenteni és igazolni, valamint a bérleti jogviszony bármilyen jogcímen történő megszűnésekor a bérlő a felújítás során elvégzett munkák tekintetében nem jogosult az eredeti állapot helyreállítására, az általa beszerelt berendezéseket, tartozékokat nem szerelheti le, kizárólag csak az állag sérelme nélkül leszerelhető berendezési és felszerelési tárgyakat viheti el. A megállapodásban rögzíteni kell, hogy a bérlőt terheli az általa beépített berendezési és felszerelési tárgyak, továbbá tartozékok karbantartása, cseréje, javítása, továbbá köteles azokat folyamatosan a rendeltetésszerű használatra alkalmas állapotban tartani.

A költségek megtérítésére a bérlő semmilyen jogcímen nem tarthat igényt sem a II. Kerületi Városfejlesztő Zrt-vel, sem a tulajdonos Budapest Főváros II. Kerületi Önkormányzattal szemben sem a bérleti jogviszony fennállása alatt, sem annak bármilyen okból való megszűnésekor.

A bérlő a munkavégzés időtartamára a bérleti díjfizetés alól **nem mentesül.**

Ha jelen hozzájárulás kézhezvételétől számított 15 napon belül a bérlő a bérbeadóval nem köti meg az engedélyezett munkák tárgyában a megállapodást, akkor a jelen hozzájárulás hatályát veszti és a bérlő nem jogosult a munkák elvégzésére.

A jelen hozzájárulás nem mentesíti a bérlőt az alól, hogy a társasház tulajdonostársainak a társasházakról szóló 2003. évi CXXXIII. törvény 21. § (1) bekezdése szerinti hozzájárulását beszerezze, és a munka csak akkor kezdhető meg, ha a munkával közvetlenül érintett tulajdonostársak tulajdoni hányada szerinti legalább kétharmadának írásbeli hozzájáruló nyilatkozata rendelkezésre áll, amelynek beszerzésére a jelen határozatban meghatározott munkák elvégzése céljából az Önkormányzat, mint tulajdonostárs meghatalmazza a bérlőt. A zajjal járó építési munkálatok elvégzése során a bérlő a vonatkozó jogszabályokat, valamint a társasház előírásait (házirendjét) köteles betartani.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, és dr. Tas Krisztiánt, a II. Kerületi Városfejlesztő és Beruházás-szervező Zrt. vezérigazgatóját, hogy tegye meg a szükséges intézkedéseket.

**Felelős:** Polgármester

**Határidő:** 30 nap

(4 bizottsági tag van jelen, 4 igen, 0 nem, 0 tartózkodás)

**Napirend 4. pont**

Döntés felszámolási eljárás során felajánlott vagyonfelosztás elfogadásáról

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 6/2019.(I.28.) határozata**

A Gazdasági és Tulajdonosi Bizottság úgy dönt, hogy az ………………………….. Korlátolt Felelősségű Társaság „f.a.” (…………………...) adós ellen 27.Fpkh.01-13-007032/2013. szám alatt folyamatban lévő felszámolási eljárásban az adós …………………. Kft-ben (Cg. …………….., székhely: ……………………....) fennálló üzletrészét vagyonfelosztás keretében **elfogadja** és kéri hitelezői igényének nyilvántartásba vételét, egyúttal felkéri a Vagyonhasznosítási és Ingatlan-nyilvántartási Osztályt intézkedjék annak érdekében, hogy ezen döntésnek megfelelő nyilatkozat a Budapest Főváros II. Kerületi Önkormányzat hitelező részéről a ………………………………. Korlátolt Felelősségű Társaság felszámolóval szemben benyújtott kifogás alapján indult, 27.Fpkh.353/2018. szám alatt folyamatban lévő kifogásolási eljárásban 2019. február 5. napjáig benyújtásra kerüljön.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét a szükséges intézkedés megtételére.

**Felelős:** Polgármester

**Határidő:** 2019.február 5.

(4 bizottsági tag van jelen, 4 igen, 0 nem, 0 tartózkodás)

**Napirend 5. pont**

Döntés a 11591/12/A/2helyrajzi számú helyiség ügyében

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 7/2019.(I.28.) határozata**

A Gazdasági és Tulajdonosi Bizottság úgy dönt, hogy a Budapest Főváros II. Kerületi Önkormányzat a tulajdonát képező, Budapest II. kerület, 11591/12/A/2helyrajzi számú, az ingatlan-nyilvántartás szerint 73 m2, a valóságban 67 m2 területű, iroda megnevezésű ingatlan bérlője, a …………………………….. Korlátolt Felelősségű Társaság (rövidített elnevezés: ……………... Kft., székhely: ………………….., Cg………………….., képviseli: …………………… és ……………………….. ügyvezetők együttesen) részletfizetési kérelmét nem fogadja el, egyúttal a bérlő részére fizetési felszólítás küld, annak eredménytelensége esetén a bérleti jogviszonyt a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (1) bekezdése alapján alkalmazandó 25. § (1) és (5) bekezdései szerint felmondja, továbbá amennyiben a bérlő a fizetési felszólításnak és a felmondásnak nem tesz eleget, úgy a helyiség kiürítésére, valamint a követelés megfizetésére a szükséges – fizetési meghagyásos vagy peres – eljárást indít.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 120 nap

(4 bizottsági tag van jelen, 4 igen, 0 nem)

**Napirend 6. pont**

Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 8/2019.(I.28.) határozata**

A Bizottság úgy dönt, hogy elfogadásra javasolja a Képviselő-testületnek az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet melléklet szerinti módosítását.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** soron következő képviselő-testületi ülés

(4 bizottsági tag van jelen, 3 igen, 0 nem, 1 tartózkodás)

**8/2019.(I.28.) határozat** melléklete

**Budapest Főváros II. Kerületi Önkormányzat Képviselő-testületének …./2019.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
| Az R. 12. § (2) bekezdése:Méltányosságból a követelésről akkor lehet lemondani, ha a kérelmező részére a követelés kiegyenlítése igazoltan az életfenntartását veszélyezteti, vagy ellehetetleníti, és ezt a körülményt a kérelmező igazolja, beleértve azt is, hogy a kérelmező és az általa eltartottak összes jövedelme alapján az egy főre jutó jövedelem a mindenkori öregségi nyugdíj legkisebb összegének 3-szorosát, egyedülálló esetén 3,5-szeresét nem haladja meg, valamint a kérelmező, és a vele közös háztartásban élő közeli hozzátartozója nem rendelkezik beköltözhető ingatlan tulajdonjogával vagy ingatlan haszonélvezeti jogával, továbbá olyan vagyonnal, amelynek együttes forgalmi értéke a mindenkori öregségi nyugdíj legkisebb összegének kétszázötvenszeresét meghaladja, és ezeket hitelt érdemlően igazolja. A méltányossági kérelem tekintetében a határozathozatalra a 6. § (2) bekezdésében foglaltakat kell megfelelően alkalmazni azzal, hogy az Egészségügyi, Szociális és Lakásügyi Bizottság (a továbbiakban: EüSzocLab) véleményezési jogot gyakorol. | **1. §**Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) 12. § (2) bekezdése helyébe az alábbi rendelkezés lép:(2) Méltányosságból a követelésről akkor lehet lemondani, ha a kérelmező részére a követelés kiegyenlítése igazoltan az életfenntartását veszélyezteti, vagy ellehetetleníti, és ezt a körülményt a kérelmező igazolja, beleértve azt is, hogy a kérelmező és a vele egy háztartásban élő közeli hozzátartozói összes jövedelme alapján az egy főre jutó nettó jövedelem a mindenkori öregségi nyugdíj legkisebb összegének **3,5-szeresét**, egyedülálló személy esetén a **4-szeresét** nem haladja meg, valamint a kérelmező, és a vele közös háztartásban élő közeli hozzátartozója nem rendelkezik beköltözhető ingatlan tulajdonjogával vagy ingatlan haszonélvezeti jogával, továbbá olyan vagyonnal, amelynek együttes forgalmi értéke a mindenkori öregségi nyugdíj legkisebb összegének kétszázötvenszeresét meghaladja, és ezeket hitelt érdemlően igazolja. A méltányossági kérelem tekintetében a határozathozatalra a 6. § (2) bekezdésében foglaltakat kell megfelelően alkalmazni azzal, hogy az Egészségügyi, Szociális és Lakásügyi Bizottság (a továbbiakban: EüSzocLab) véleményezési jogot gyakorol. |
| Az R. 27. § (2) bekezdésének a) pontja:Szociális helyzet alapján lakást csak annak a személynek lehet bérbe adni,1. akinek, vagy házastársának (élettársának), illetve vele együttköltöző közeli hozzátartozójának a tulajdonában, haszonélvezetében, vagy önkormányzati lakás bérletében nincs másik beköltözhető lakás,

Az R. 27. § (2) bekezdésének b) pontja: 1. akinek a vonatkozásában a lakásba költözők egy főre jutó havi jövedelme a bérbeadáskor a mindenkori öregségi nyugdíj legkisebb összegének 3-szorosát, egyedülálló személy esetén, valamintaz állami támogatással megvalósított szociális bérlakások esetén a 3,5-szeresét, és mindkét esetben együttes vagyonuk a mindenkori öregségi nyugdíj legkisebb összegének 250-szeresét nem haladja meg,
 | **2. §**(1)Az R. 27. § (2) bekezdésének a) pontja helyébe az alábbi rendelkezés lép: Szociális helyzet alapján lakást csak annak a személynek lehet bérbe adni,1. akinek, vagy házastársának (élettársának), illetve vele együtt költöző közeli hozzátartozójának a tulajdonában, haszonélvezetében nincs másik beköltözhető lakás, és **nem rendelkezik önkormányzati lakásbérleti jogával**,

(2)Az R. 27. § (2) bekezdésének b) pontja helyébe az alábbi rendelkezés lép:1. akinek a vonatkozásában a lakásba költözők egy főre jutó nettó havi jövedelme a bérbeadáskor a mindenkori öregségi nyugdíj legkisebb összegének **4-szeresét**, egyedülálló személy esetén, valamint az állami támogatással megvalósított szociális bérlakások esetén a **4,5-szeresét**, és mindkét esetben együttes vagyonuk a mindenkori öregségi nyugdíj legkisebb összegének 250-szeresét nem haladja meg,
 |
| Az R. 29. § (4) bekezdése:Az állami támogatással megvalósított szociális elhelyezést biztosító lakások lakbérének mértéke egységesen bruttó 420,- Ft/m2/hó, amelyet a Képviselő-testület évente egy alkalommal felülvizsgál. Az 51/1995.(XII.18.) rendeletben meghatározott mindenkori lakbérmértékek az állami támogatással megvalósított szociális elhelyezést biztosító lakásokra nem vonatkoznak. | **3. §**Az R. 29. § (4) bekezdése helyébe az alábbi rendelkezés lép:Az állami támogatással megvalósított szociális elhelyezést biztosító lakások lakbérének mértéke egységesen bruttó **480,- Ft/m2/hó**, amelyet a Képviselő-testület évente egy alkalommal felülvizsgál. Az 51/1995.(XII.18.) rendeletben meghatározott mindenkori lakbérmértékek az állami támogatással megvalósított szociális elhelyezést biztosító lakásokra nem vonatkoznak. |
| Az R. 30/E. § (2) bekezdése:A szociális alapú bérbeadás, vagy az állami támogatással megvalósított szociális elhelyezést biztosító lakásbérlet időtartama legfeljebb 5 év, melynek lejártakor a bérbeadó a bérlő részére a lakást 1-5 évre újra bérbe adhatja, amennyiben továbbra is megfelel a szociális alapon történő, illetve az állami támogatással megvalósított szociális elhelyezést biztosító lakások bérbeadása feltételeinek és maradéktalanul eleget tett a korábbi szerződésben vállalt kötelezettségeinek. | **4.§**Az R. 30/E. § (2) bekezdése helyébe az alábbi rendelkezés lép:A szociális alapú bérbeadás, vagy az állami támogatással megvalósított szociális elhelyezést biztosító lakásbérlet időtartama legfeljebb 5 év, melynek lejártakor a bérbeadó a bérlő részére a lakást 1-5 évre újra bérbe adhatja, amennyiben továbbra is megfelel a szociális alapon történő, illetve az állami támogatással megvalósított szociális elhelyezést biztosító lakások bérbeadása feltételeinek és maradéktalanul eleget tett a korábbi szerződésben vállalt kötelezettségeinek. **Az újabb bérbeadásról az EüSzocLab javaslata, valamint a GTB előzetes véleménye alapján a Képviselő-testület dönt.** |
| Az R. 38. § (4) bekezdése:Lakás esetén a jogcím nélküli használó kérelmére méltányosságból az EüSzocLab javaslata alapján a GTB eltekinthet a használati díj (2) bekezdés szerinti emelésétől, vagy megfizetésétől, ha a jogcímnélküli, illetve családja egy főre jutó jövedelme a mindenkori öregségi nyugdíj legkisebb mértékének a háromszorosát nem haladja meg.Az R. 38. § (8) bekezdés b) pontja:b) A bérlő (használó) és a vele közös háztartásban élők egy főre jutó havi nettó jövedelme nem haladja meg a mindenkori öregségi nyugdíj legkisebb összegének háromszorosát, egyedülálló esetén három és félszeresét, és Az R. 38. § (9) bekezdés c) pontja:c) 500 ezer forint feletti tartozás esetére legfeljebb 36 havi részletfizetési kedvezményt biztosíthat. Az adós írásbeli kérelmére a tartozás megfizetésére ettől rövidebb időtartamú megállapodás is köthető. | **5. §**(1)Az R. 38. § (4) bekezdése helyébe az alábbi rendelkezés lép:Lakás esetén a jogcím nélküli használó kérelmére méltányosságból az EüSzocLab javaslata alapján a GTB eltekinthet a használati díj (2) bekezdés szerinti emelésétől, vagy megfizetésétől, ha a jogcímnélküli **lakáshasználó**, illetve a lakásban vele együtt élő közeli hozzátartozóinak egy főre jutó nettó jövedelme a mindenkori öregségi nyugdíj legkisebb mértékének a **3,5-szeresét**, egyedülálló személy esetén a **4-szeresét** nem haladja meg.(2)Az R. 38. § (8) bekezdésének b) pontja helyébe az alábbi rendelkezés lép: b) A bérlő (használó) és a vele közös háztartásban élők egy főre jutó havi nettó jövedelme nem haladja meg a mindenkori öregségi nyugdíj legkisebb összegének **négyszeresét,** egyedülálló személy esetén **négy és félszeresét**, és(3)Az R. 38. § (9) bekezdésének c) pontja helyébe az alábbi rendelkezés lép:c) 1.000.000 forintig legfeljebb 36 havi,(4)Az R. 38. § (9) bekezdése az alábbi d) ponttal egészül ki: d) 1.000.000 forint feletti tartozás esetére legfeljebb 60 havi részletfizetési kedvezményt biztosíthat. Az adós írásbeli kérelmére a tartozás megfizetésére ettől rövidebb időtartamú megállapodás is köthető. |
|  | **6. §**E rendelet 2019. február 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat** **Képviselő-testületének …./2019.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X.13.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.

**1. §**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: R) 12. § (2) bekezdésehelyébe az alábbirendelkezés lép:

„(2) Méltányosságból a követelésről akkor lehet lemondani, ha a kérelmező részére a követelés kiegyenlítése igazoltan az életfenntartását veszélyezteti, vagy ellehetetleníti, és ezt a körülményt a kérelmező igazolja, beleértve azt is, hogy a kérelmező és a vele egy háztartásban élő közeli hozzátartozói összes jövedelme alapján az egy főre jutó nettó jövedelem a mindenkori öregségi nyugdíj legkisebb összegének **3,5-szeresét**, egyedülálló személy esetén a **4-szeresét** nem haladja meg, valamint a kérelmező, és a vele közös háztartásban élő közeli hozzátartozója nem rendelkezik beköltözhető ingatlan tulajdonjogával vagy ingatlan haszonélvezeti jogával, továbbá olyan vagyonnal, amelynek együttes forgalmi értéke a mindenkori öregségi nyugdíj legkisebb összegének kétszázötvenszeresét meghaladja, és ezeket hitelt érdemlően igazolja. A méltányossági kérelem tekintetében a határozathozatalra a 6. § (2) bekezdésében foglaltakat kell megfelelően alkalmazni azzal, hogy az Egészségügyi, Szociális és Lakásügyi Bizottság (a továbbiakban: EüSzocLab) véleményezési jogot gyakorol.”

**2. §**

(1)

Az R. 27. § (2) bekezdésének a) pontja helyébe az alábbi rendelkezés lép:

„Szociális helyzet alapján lakást csak annak a személynek lehet bérbe adni,

a) akinek, vagy házastársának (élettársának), illetve vele együtt költöző közeli hozzátartozójának a tulajdonában, haszonélvezetében nincs másik beköltözhető lakás, és **nem rendelkezik önkormányzati lakásbérleti jogával**,”

(2)

Az R. 27. § (2) bekezdésének b) pontja helyébe az alábbi rendelkezés lép:

„b) akinek a vonatkozásában a lakásba költözők egy főre jutó nettó havi jövedelme a bérbeadáskor a mindenkori öregségi nyugdíj legkisebb összegének **4-szeresét**, egyedülálló személy esetén, valamint az állami támogatással megvalósított szociális bérlakások esetén a **4,5-szeresét**, és mindkét esetben együttes vagyonuk a mindenkori öregségi nyugdíj legkisebb összegének 250-szeresét nem haladja meg,”

**3. §**

Az R. 29. § (4) bekezdése helyébe az alábbi rendelkezés lép:

„Az állami támogatással megvalósított szociális elhelyezést biztosító lakások lakbérének mértéke egységesen bruttó **480,- Ft/m2/hó**, amelyet a Képviselő-testület évente egy alkalommal felülvizsgál. Az 51/1995.(XII.18.) rendeletben meghatározott mindenkori lakbérmértékek az állami támogatással megvalósított szociális elhelyezést biztosító lakásokra nem vonatkoznak.”

**4. §**

Az R. 30/E. § (2) bekezdése helyébe az alábbi rendelkezés lép:

„A szociális alapú bérbeadás, vagy az állami támogatással megvalósított szociális elhelyezést biztosító lakásbérlet időtartama legfeljebb 5 év, melynek lejártakor a bérbeadó a bérlő részére a lakást 1-5 évre újra bérbe adhatja, amennyiben továbbra is megfelel a szociális alapon történő, illetve az állami támogatással megvalósított szociális elhelyezést biztosító lakások bérbeadása feltételeinek és maradéktalanul eleget tett a korábbi szerződésben vállalt kötelezettségeinek. **Az újabb bérbeadásról az EüSzocLab javaslata, valamint a GTB előzetes véleménye alapján a Képviselő-testület dönt**.”

**5. §**

(1)

Az R. 38. § (4) bekezdése helyébe az alábbi rendelkezés lép:

„Lakás esetén a jogcím nélküli használó kérelmére méltányosságból az EüSzocLab javaslata alapján a GTB eltekinthet a használati díj (2) bekezdés szerinti emelésétől, vagy megfizetésétől, ha a jogcímnélküli **lakáshasználó**, illetve a lakásban vele együtt élő közeli hozzátartozóinak egy főre jutó nettó jövedelme a mindenkori öregségi nyugdíj legkisebb mértékének a **3,5-szeresét**, egyedülálló személy esetén a **4-szeresét** nem haladja meg.”

(2)

Az R. 38. § (8) bekezdésének b) pontja helyébe az alábbi rendelkezés lép:

„b) A bérlő (használó) és a vele közös háztartásban élők egy főre jutó havi nettó jövedelme nem haladja meg a mindenkori öregségi nyugdíj legkisebb összegének **négyszeresét,** egyedülálló személy esetén **négy és félszeresét**, és”

(3)

Az R. 38. § (9) bekezdésének c) pontja helyébe az alábbi rendelkezés lép:

„c) 1.000.000 forintig legfeljebb 36 havi,”

(4)

Az R. 38. § (9) bekezdése az alábbi d) ponttal egészül ki:

„d) 1.000.000 forint feletti tartozás esetére legfeljebb 60 havi részletfizetési kedvezményt biztosíthat. Az adós írásbeli kérelmére a tartozás megfizetésére ettől rövidebb időtartamú megállapodás is köthető.”

**6. §**

E rendelet 2019. február 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| Dr. Láng Zsolt | dr. Szalai Tibor |
| polgármester | jegyző |

**ÁLTALÁNOS INDOKLÁS**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) módosítása vált szükségessé többek között a szociális bérlakás pályázaton való részvétel feltételei, a követelésről méltányosságból történő lemondás, valamint a részletfizetési megállapodás megkötése esetében meghatározott felső jövedelemhatár tekintetében az ingatlanpiaci változások és a háztartások egy főre jutó jövedelmében bekövetkezett változások okán.

**RÉSZLETES INDOKLÁS**

**1. §-hoz**

A követelésről való lemondás tekintetében meghatározott jövedelmi-vagyoni feltételek nem követték az elmúlt években a megélhetéshez szükséges költségek, illetőleg az egy főre jutó jövedelmek terén bekövetkezett változásokat, ezért szükségessé vált a rendeletben meghatározott jövedelemhatárok módosítása.

**2. §-hoz**

A lakáshoz jutás esélyeinek javítása érdekében indokolt az önkormányzati lakások szociális helyzet alapján történő bérbe adására meghatározott jövedelmi feltételeket módosítani. Az elmúlt években bekövetkezett ingatlanpiaci változások eredményeként a lakóingatlanok ára jelentős mértékben megnövekedett, a magánforgalomban egyre kevesebben tudnak lakást vásárolni, vagy bérelni, ezért jelentősen megnövekedett az önkormányzati lakások bérbe adása iránti igény. A rendelet legutóbbi módosítása óta a háztartások egy főre jutó jövedelmében tapasztalható emelkedés is szükségessé teszi az önkormányzati lakás szociális helyzet alapján történő bérbe adására meghatározott jövedelem felső határának módosítását, amely a 2008. óta változatlan mértékű mindenkori öregségi nyugdíj legkisebb összegéhez igazodik.

**3. §-hoz**

A módosítás javaslatot tesz az állami támogatással megvalósított szociális elhelyezést biztosító lakások lakbérének emelésére, tekintettel arra, hogy ezen lakások tekintetében a lakbér mértéke a 2008. február 4-től hatályos módosítás óta változatlan.

**4. §-hoz**

A módosítás a jelenlegi gyakorlatnak megfelelően rögzíti a döntéshozatalra és a javaslattételre jogosultak körét a szociális alapú bérbeadás és az állami támogatással megvalósított szociális elhelyezést biztosító lakásbérlet határozott időtartamának lejártát követő újabb bérbeadás esetén.

**5. §-hoz**

Jogcím nélküli lakáshasználat esetében a használati díj emelésétől történő eltekintés tekintetében a méltányosság gyakorlására jogosító jövedelemhatár kismértékű emelése az arra rászoruló személyek anyagi terheit mérsékli, ugyanakkor tágabb teret biztosít a tulajdonos részére a mérlegelési jogkör gyakorlására.

A részletfizetési kedvezmény biztosítására való jogosultság jövedelmi feltételeinek módosításával, az egy főre jutó nettó jövedelem emelésével az önkormányzati lakásban élő hátralékos bérlők és használók bővebb köre élhet a részletfizetés lehetőségével, ezzel csökkenthető az Önkormányzat kinnlevőségeinek összege.

A tartozás törlesztésére rendelkezésre álló futamidő emelésével azok a hátralékos személyek is lehetőséget kaphatnak részletfizetési megállapodás megkötésére, akik korábban – együttműködési hajlandóságuk ellenére – a magas havi törlesztő részlet miatt ettől a lehetőségtől elestek, és ezzel elkerülhető díjhátralék behajtása iránti peres eljárás megindítása.

**6. §-hoz**

Hatályba léptető rendelkezést tartalmaz.

**Napirend 7. pont**

Budapest II. kerület, 11750 hrsz-ú osztatlan közös tulajdonban lévő ingatlan Csalán út felőli szabályozásának rendezése tárgyában hozott 225/2018. (X.24.) határozat módosítása

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 9/2019.(I.28.) határozata**

A Bizottság úgy dönt, hogy a 225/2018.(X.24.) határozatát akként módosítja, hogy a Budapest Főváros II. Kerületi Önkormányzat a Bp. II. Kerületi Városrendezési és Építési Szabályzatról szóló 2/2007.(I.18.) önkormányzati rendelet (KVSZ) szerinti kötelező szabályozás végrehajtása érdekében 11.000.000,-Ft + 0% ÁFA, azaz bruttó 11.000.000,-Ft összegű vételáron értékesíti az Önkormányzat tulajdonában álló Budapest II. kerület, belterület (11745) hrsz-ú, „kivett közterület” megnevezésű, 4924 m2 területű, Csalán út területéből telekalakítással leválasztható és a Budapest II. kerület 11750 hrsz-ú ingatlanhoz csatolható 122 m2 nagyságú területet a 11750 hrsz-ú ingatlan tulajdonosai részére a 11750 hrsz-ú ingatlanban fennálló tulajdoni hányadaikkal egyező egymás közötti tulajdoni arányban, a tulajdonukban álló 11750 hrsz-ú ingatlannal történő egyesítés céljából.

A Bizottság 225/2018.(X.24.) határozatának jelen módosítással nem érintett rendelkezéseit változatlanul fenntartja.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2019. május 31.

(4 bizottsági tag van jelen, 4 igen, 0 nem, 0 tartózkodás)

**Napirend 8. pont**

A Budapest II. kerület, belterület 50868/1 hrsz-on nyilvántartott ingatlanra vonatkozó önkormányzati elővásárlási jogról lemondás

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 10/2019.(I.28.) határozata**

A Bizottság úgy dönt, hogy a Budapest Főváros II. Kerületi Önkormányzat **nem él** az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény 39.§ (2) bekezdése alapján fennálló elővásárlási jogával a Budapest II. kerület, belterület 50868/1 hrsz-on nyilvántartott, 305 m2 területű, „kivett beépítetlen terület” megnevezésű ingatlan értékesítése tárgyában Budapest Főváros Önkormányzata tulajdonos képviseletében szerződés aláírására is kiterjedő hatályú meghatalmazással eljáró Budapest Főváros Vagyonkezelő Központ Zártkörűen Működő Részvénytársaság. (rövidített név: BFVK Zrt., székhely: 1013 Budapest, Attila út 13/a., Cg.01-10-042695, képviseli: Barts J. Balázs vezérigazgató) eladó és ……………………... magánszemély vevő között 2018. november 29. napján létrejött ingatlan adásvételi szerződés alapján, az abban foglalt feltételekkel, 5.700.000,- Ft + ÁFA, azaz bruttó 7.239.000,- Ft összegű vételár mellett.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 30 nap

(4 bizottsági tag van jelen, 4 igen, 0 nem, 0 tartózkodás)

**Napirend 9. pont**

Beszámoló a Gazdasági és Tulajdonosi Bizottság lejárt határidejű határozatainak végrehajtásáról

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 11/2019.(I.28.) határozata**

A Gazdasági és Tulajdonosi Bizottság úgy dönt, hogy a 33/2018.(II.26), 34/2018.(II.26), 35/2018.(II.26), 36/2018.(II.26), 37/2018.(II.26), 38/2018.(II.26), 39/2018.(II.26), 98/2018.(IV.25.), 99/2018.(IV.25.), 100/2018.(IV.25.), 130/2018.(V.30.), 142/2018.(VI.20.), 143/2018.(VI.20.), 152/2018.(VI.20.), 157/2018.(VI.20.), 158/2018.(VI.20.), 161/2018.(VI.20.), 162/2018.(VI.20.), 205/2018.(IX.26.), 217/2018.(X.24), 221/2018.(X.24), 226/2018.(X.24), 236/2018.(X.24), 246/2018.(XI.26), 248/2018.(XI.26), 249/2018.(XI.26), 266/2018.(XI.26), valamint 287/2018.(XII.17) határozatainak végrehajtásáról szóló beszámolót elfogadja, ezzel egyidejűleg a 287/2017.(XII.18.), 5/2018.(I.24.), 165/2018.(VIII.23.), 210/2018.(X.24.), 211/2018.(X.24.), 212/2018.(X.24.) határozatainak végrehajtási határidejét 2019. március 15. napjáig, a 199-202/2018.(IX.26.) és a 235/2018.(X.24.) határozatainak végrehajtási határidejét 2019. október 31. napjáig meghosszabbítja.

**Felelős:** Polgármester

**Határidő:** azonnal

(4 bizottsági tag van jelen, 4 igen, 0 nem, 0 tartózkodás)

**Napirend 10. pont**

Döntés a 13705 és 13704/1 hrsz. alatti ingatlanok együttes értékesítésére kiírt nyilvános, kétfordulós pályázat első fordulójában beérkezett pályázati anyagokról

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

A napirend tárgyalása ***zárt*** ülés keretében történt.

**Napirend 11. pont**

Kérelem önkormányzati lakás bérbe adása iránt

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

A napirend tárgyalása ***zárt*** ülés keretében történt.

**Napirend 12. pont**

A 13669/0/A/23 helyrajzi szám alatt nyilvántartott lakás bérbe adásának ügye

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

A napirend tárgyalása ***zárt*** ülés keretében történt.

Az ülés befejezésének időpontja: 10 óra 18 perckor.

A jegyzőkönyv gépelve 2019. január 28. napján.

 ……………………………….

 **Őrsi Gergely**

 Bizottság elnöke

hitelesítette: ……………………………

 **Dr. Gór Csaba**

 ……….………………………

 **dr. Tóth Ágnes**

 Jegyzőkönyvvezető

|  |
| --- |
| **Kapják:**Dr. Láng Zsolt polgármesterJegyzői TitkárságBudapest Főváros Kormányhivatala |